Document ID: 32006R0780

KOMISJONI MÄÄRUS (EÜ) nr 780/2006,
24. mai 2006,
millega muudetakse nõukogu määruse (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) VI lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, (1) eriti selle artikli 13 teist taanet,
ning arvestades järgmist:
(1)
Määruse (EMÜ) nr 2092/91 artikli 5 lõike 8 kohaselt esitatakse kõnealuse artikli lõike 3 punktides c ja d ning lõike 5a punktides d ja e nimetatud ainete ja toodete piirangutega loetelud kõnealuse määruse VI lisa A- ja B-jaos. Kõnealuste koostisosade ja ainete kasutustingimused võib kindlaks määrata.
(2)
Lisaks määruses (EMÜ) nr 2092/91 sätestatud mahepõllundusliku loomakasvatuse ja loomakasvatussaaduste tootmise eeskirjadele on vaja kõnealuseid loetelusid kohandada, lisades neisse ained, mida kasutatakse loomset päritolu koostisaineid sisaldavate inimtoiduks ettenähtud toodete valmistamiseks.
(3)
Lisaks on vaja määrata lisaained, mida võib kasutada puuviljaveinide valmistamisel, v.a veinid, mida käsitletakse nõukogu 17. mai 1999. aasta määruses (EÜ) nr 1493/1999 veinituru ühise korralduse kohta. (2)
(4)
Seetõttu tuleks määrust (EMÜ) nr 2092/91 vastavalt muuta.
(5)
Käesoleva määrusega ettenähtud meetmed on kooskõlas määruse (EMÜ) nr 2092/91 artikli 14 alusel loodud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2092/91 VI lisa muudetakse vastavalt käesoleva määruse lisale.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolevat määrust kohaldatakse alates 1. detsembrist 2007.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. mai 2006

Labels: 0
17